涂官俊

-{涂}-官俊（），字劭卿，江西东乡县人。晚清官员。

光緒元年（1875年），江西乙亥恩科鄉試第一。光绪二年（1876年）中进士，即用知县，分发陕西，历署富平、泾阳、长安诸县，又补宜君，调泾阳，政绩卓著。光绪二十年（1894年）卒。病重时仍然处理政务，并捐出俸禄千金，救助孤贫。民众为其建祠。《清史稿》有传。《清史稿·列传二百六十六》：-{涂}-官俊，字劭卿，江西东乡人。光绪二年进士，截取知县，发陕西，署富平、泾阳、长安诸县。补宜君，山邑地瘠民朴，官此者多不事事。官俊劝农桑，兴水利，成稻田数百亩。躬巡阡陌，与民絮语如家人。调泾阳，历官皆有声。凡两任泾阳，政绩尤著。初至，值回乱后，清积讼千馀，庶政以次规复，期年而改观。龙洞渠，故白渠也，官俊倡言开濬，众议以工钜为难，独毅然为之。由梯子关而下，水量增三分之一，复於清冶河畔修复废渠二，水所不至者，劝民凿井以济之。先后增井五百有馀，无旱忧。泾民多逐末，不重盖藏，义仓无实储。官俊谓积穀备荒，莫善於年出年收。躬诣各乡劝谕捐穀，严定收放之法，民感其诚，输纳恐后，仓皆充实。十九年，旱荒，全活凡数万人。编保甲，捕盗贼，地方靖谧。官俊故绩学，立宾兴堂，置性理、经济有用之书，日与诸生讲习。增义塾，定课程，亲考校之。凡有利於民者，为之无不力。二十年，卒。疾笃时，犹强起治事，捐俸千金以恤孤贫。民为祠，岁时祀之。

注释

 延伸阅读 


参考文献
（民国）赵尔巽等，《清史稿》，中华书局点校本。

Category:光緒元年乙亥恩科舉人
Category:清朝江西鄉試解元
Category:清朝富平縣知縣
Category:清朝涇陽縣知縣
Category:清朝長安縣知縣
Category:清朝宜君縣知縣
Category:东乡区人
Guan